**PROGRAM VJERNOSTI GRADSKE LJEKARNE ZAGREB – UVJETI KORIŠTENJA**

**Organizator**  
Organizator programa vjernosti je Gradska ljekarna Zagreb, zdravstvena ustanova za ljekarničku djelatnost, Zagreb, Kralja Držislava 6. (u daljnjem tekstu: Organizator).

Članstvo u programu vjernosti je besplatno.

**Učlanjenje**

Članom Programa vjernosti može postati svaka fizička punoljetna osoba s prebivalištem u Republici Hrvatskoj koja na izričit način da očitovanje volje kojim izražava svoju suglasnost i privolu za učlanjenje u Program vjernosti. Smatra se da je potencijalni član dao suglasnost i privolu za učlanjenje popunjavanjem i predajom pisane pristupnice na nekom od prodajnih mjesta Organizatora.

Sadržaj pristupnice određuje Organizator, u skladu sa zakonom i potrebama Programa vjernosti. Pristupnica za učlanjenje u Program vjernosti obavezno sadrži potvrdu člana o prihvatu ovih Pravila, u njihovoj svakodnevnoj važećoj verziji. Prihvatom Pravila član Programa vjernosti također daje svoju suglasnost da se njegovi osobni podaci, koje učlanjenjem predaje Organizatoru, prikupljaju i koriste u svrhu i na način utvrđen ovim Pravilima.

Po učlanjenju član ostvaruje članska prava određena ovim Pravilima.

**Prava i obveze**

Samom činjenicom članstva u Programu vjernosti, član ne preuzima nikakve obveze.

Svojim učlanjenjem član stječe pravo sudjelovanja  u Programi vjernosti, a koje se sastoji od:

Sakupljanja bodova prilikom kupnje na prodajnim mjestima organizatora te mogućnost njihovog korištenja za ostvarivanje popusta sukladno bodovanju po načelu 5,00 EUR=1,00 žig (pravo na realizaciju popusta nije moguće ostvariti na lijekove koji se izdaju na recept i privatni recept, te lijekove bez recepta, medicinska pomagala koja se izdaju na teret zdravstvenog osiguranja, sudjelovanje u cijeni lijeka i kupnju na koju je ostvaren popust temeljem ranije prikupljenih žigova).

Za prikupljenih 10 žigova član kluba vjernosti ostvaruje popust na slijedeću kupovinu od 5 %.

Za prikupljenih 20 žigova član kluba vjernosti ostvaruje popust na slijedeću kupovinu od 10 %.

* popust se ne može ostvariti na artikle koji su već na popustu
* dodatno će Organizator dati mogućnost povoljnije kupnje proizvoda i prikupljanja dodatnih žigova prilikom popusta organiziranih samo za članove Programa vjernosti
* dodatno će se omogućiti sudjelovanje u nagradnim igrama namijenjenim isključivo članovima Programa vjernosti
* postoji opcija primanja newslettera Programa vjernosti
* Organizator će s vremena na vrijeme osigurati za članove Programa vjernosti brojne druge pogodnosti

Organizator zadržava pravo proširiti sadržaj programa vjernosti, ali i ograničiti ga, prema vlastitoj procjeni, bez posebne obavijesti o tome.

Organizator omogućava da članovi Programa vjernosti mogu uputiti svoje upite vezano za provođenje Programa vjernosti na e mail adresu pitanja@gljz

**Osobni podaci**

U postupku prikupljanja i korištenja osobnih podataka članova Programa vjernosti, Organizator postupa u skladu s važećim Zakonom o zaštiti osobnih podataka Republike Hrvatske. Osobni podaci koje pristupnik prilikom učlanjenja u Program vjernosti obavezno stavlja na raspolaganje Organizatoru su: ime, prezime, adresa koja se sastoji od ulice, kućnog broja, poštanskog broja i mjesta, te datum rođenja, spol, e-mail adresu, potpis.

Osobni podaci koje pristupnik učlanjenjem predaje Organizatoru koristiti će se isključivo u svrhu provođenja Programa vjernosti, odnosno za potrebe sudjelovanja u aktivnostima namijenjenim članovima Programa vjernosti, uključujući marketinške svrhe, i to u opsegu koji je nužan za njegovu uspješnu provedbu.

Osobni podaci vode se u sustavu Organizatora uz poduzimanje odgovarajućih mjera za njihovu zaštitu i brišu se čim član otkaže članstvo  u skladu s ovim Pravilima ili mu članstvo na bilo koji drugi način prestane, te u svakom slučaju prestankom provođenja Programa vjernosti sukladno odluci Organizatora.

Eventualne promjene u osobnim podacima koje su od važnosti za provedbu Programa vjernosti i ostvarivanje pogodnosti iz istog, prijavljuje Organizatoru sam član, te je isključivo član odgovoran za točnost danih osobnih podataka. Temeljem pisanog zahtjeva člana, Organizator će mu dati obavijest o osobnim podacima koji se na njega odnose.

**Prestanak članstva**

Član može otkazati članstvo pisanom obavijesti bez obrazloženja, na adresu Organizatora, ili odjavom na nekom od prodajnih mjesta Organizatora.

Organizator također može, pisanom obavijesti, bez obrazloženja, otkazati članstvo pojedinom članu, a članstvo prestaje u svakom slučaju prestankom provođenja Programa vjernosti sukladno odluci Organizatora.

**Stupanje na snagu i promjene pravila**

Sva prava, kao i učlanjenje u Program vjernosti mogu se ostvariti u svim ljekarnama Gradske ljekarne Zagreb.

Organizator je ovlašten u bilo kojem trenutku donijeti izmjene i dopune ovih Pravila ili nova Pravila, bez pristanka članova.

U Zagrebu, 26.01.2023.